టీమిండియా తొలి ఇన్నింగ్స్‌ 161.5 ఓవర్లలో 566/ 8 డిక్లేర్‌
విండీస్‌ తొలి ఇన్నింగ్స్‌ 90.2 ఓవర్లలో 243 ఆలౌట్‌, రెండవ ఇన్నింగ్స్‌ 231 ఆలౌట్‌  
వెస్టిండీస్‌తో జరిగిన టెస్టు మ్యాచ్‌లో ఇంకా ఒక రోజు మిగిలి ఉండగానే టీమిండియా విజయం సాధించింది. కాగా 63 సంవత్సరాల తరువాత భారత్‌కు వెస్టిండీస్‌లో తొలి ఇన్నింగ్స్‌ గెలుపు సాధ్యమైంది. నాలుగు టెస్టుల సిరీస్‌ తొలి మ్యాచ్‌ను ఆతిథ్య జట్టును ఇన్నింగ్స్‌ 92 పరుగుల తేడాతో చిత్తు చేసింది.కాగా 323 పరుగులు వెనుకబడి ఫాలోఆన్‌ ఆడిన వెస్టిండీస్‌ను రెండవ ఇన్నింగ్స్‌లో భారత్‌ 231 పరుగులకే ఆలౌట్‌ చేసింది.అశ్విన్‌ 7 వికెట్లతో విండీస్‌ పతనాన్ని శాసించాడు. ఈ సందర్భంగా కోహ్లీ మాట్లాడుతూ త్వరలో జరిగే మిగతా మ్యాచ్‌లను కూడా గెలిచివైట్‌ వాష్‌ సాధిస్తామన్నాడు.ఇక వెస్టిండీస్‌ కెప్టెన్‌ హోల్డర్‌ బౌలింగ్‌ వైపల్యం వల్ల తాము ఓడిపోవాల్సి వచ్చిందన్నాడు.టీమిండియా విజయం క్రెడిట్‌ హెడ్‌ కోచ్‌ కుంబ్లేకు దక్కుతుందని అశ్విన్‌ పేర్కొన్నాడు.
ఆంటిగ్వా:  దీంతో బంపర్‌ బోణీ ద్వారా కోచ్‌గా తన సత్తా ఏమిటిలో చాటాడు టీమిండియా కోచ్‌ అనిల్‌కుంబ్లే.టీమిండియా గ్రాండ్‌ విక్టరీ నమోదు చేసుకోవడంతో కోచ్‌ కుంబ్లేపై పొగడ్తల వర్షం కురుస్తుంది.టెస్టు తొలి ఇన్నింగ్స్‌లో సెంచరీతో అదరగొట్టిన భారత స్పిన్నర్‌ అశ్విన్‌ ఆ తరువాత బౌలింగ్‌లో మాత్రం విఫలమయ్యాడు.తొలి ఇన్నింగ్స్‌లో 25 ఓవర్లు బౌలింగ్‌ చేసినా వికెట్ల ఖాతా మాత్రం తెరువ లేదు.అయితే ఇందుకు భిన్నంగా సెకండ్‌ ఇన్నింగ్స్‌లోరెచ్చిపోయిన అశ్విన్‌ ఏకంగా 7వికెట్లను తీసు కుని తన సత్తాచాటాడు.  సెకండ్‌ ఇన్నింగ్స్‌లో తన ప్రదర్శనకు సంబంధించిన క్రెడిట్‌ అంతా కుంబ్లేదే అంటున్నాడు అశ్విన్‌.
కోచ్‌గా కుంబ్లే ఇచ్చిన సలహాలే తొలి ఇన్నింగ్స్‌లో ఎదుర్కొన్న ఇబ్బందులను అధిగమించేలా చేశాయని పేర్కొంటున్నాడు.కోచ్‌గా అనిల్‌ కుంబ్లే వంటి వ్యక్తులు డ్రెస్సింగ్‌ రూంలో ఉండటం తమకు కలిసి వస్తుందన్నాడు అశ్విన్‌.బౌలింగ్‌కు సంబంధించి ఎలాంటి వ్యూహాలతో ముందుకెళ్లాలనే దానిపై కుంబ్లే ఇచ్చిన సలహాలే నాలుగవ రోజు ఆటలో తనకు 7 వికెట్లు దక్కేలా చేశాయన్నాడు అశ్విన్‌. మ్యాచ్‌ అనంతరం బిసిసిఐ వెబ్‌సైట్‌ ద్వారా కోచ్‌ కుంబ్లేపై తన అభిప్రాయాలను పంచుకున్నాడు.లైన్‌ అండ్‌ లెంగ్త్‌ విషయంలోను అలాగే అలసిపోకుండా ఉండాలంటే క్రీజులో కొంత నెమ్మదిగా వ్యవహరించాలంటూ కుంబ్లే చేసిన సలహాలు తనకు కలిసి వచ్చాయని అశ్విన్‌ పేర్కొన్నాడు. ఇదిలా ఉంటే మొదటి ఇన్నింగ్స్‌లో 243 పరుగులకే చాప చుట్టేసిన విండీస్‌,ఫాలోఆన్‌ ఆడుతూ రెండవ ఇన్నింగ్స్‌లో 231 పరుగులకే పరిమితమైంది.అంతకు ముందు తొలి ఇన్నింగ్స్‌లో భారత్‌ 8 వికెట్లకు 566 పరుగుల వద్ద డిక్లేర్‌ చేసిన సంగతి తెలిసిందే.
దీంతో ఇన్నింగ్స్‌ 92 పరుగుల తేడాతో టీమిండియా గ్రాండ్‌ విక్టరీ సాధించింది.దీంతో 2005లో ఇన్నింగ్స్‌ 90 పరుగులతో జింబాబ్వేపై టీమ్‌ ఇండియా సాధించిన విజయం తాజా విజయంతో బద్దలైంది.ఆసియా వెలుపల టీమ్‌ ఇండియాకు ఇదే అతి పెద్ద విజయం కావడం గమనార్హం.
విజయాలు సాధించడం అలవాటుగా మారాలి : కోహ్లీ
వెస్టిండీస్‌ పర్యటనలో ఉన్న టీమిండియా తొలి వన్డేలోనే ఘన విజయాన్ని నమోదు చేసిన విషయం తెలిసిందే.టీమిండియా ఇన్నింగ్స్‌92 పరుగులు తేడాతో నాలుగు టెస్టుల సిరీస్‌లో 1-0 ఆధిక్యాన్ని సాధించడం పట్ల కెప్టెన్‌ కోహ్లీ హర్షం వ్యక్తం చేశాడు.టెస్టుల్లో టీ మిండియాకు విజయాలు సాధించడం ఒక అలవాటుగా మారిపోవాలని ఆయన ఆకాంక్షించాడు.తాము గెలుపును అలవాటుగా మార్చు కేనేందుకు కృషి చేస్తున్నామని, మ్యాచ్‌లో పరిస్థితులు ప్రతి కూలంగా ఉన్నప్పుడు వాటిని సమర్థవంతంగా ఎలా ఎదుర్కోవాలన్న అంశంపై దృష్టి సారిస్తామని కోహ్లీ పేర్కొన్నాడు. తొలి టెస్టులో జట్టులోని ప్రతి ఒక్కరూ తమ బాధ్యతలను సమర్థవంతంగా నిర్వహించారని ఆయన వివరించాడు. అందుకే తొలి టెస్టులో గెలుపు సాధ్యమైందని కోహ్లీ వెల్లడించాడు.